
	Διάλεξη Εμμανουήλ Γ. Χαλκιαδάκη

«Με πλήρη πεποίθησιν εις την θείαν βοήθειαν
ιδού αναδέχομαι τας ηνίας της Εθνικής Κυβερνήσεως...»:
το θρησκευτικό αίσθημα του Ιωάννη Καποδίστρια
και η σχέση του Κυβερνήτη με την Ορθόδοξη Εκκλησία, 1828-1831

στο Σπίτι της Κύπρου

Την Τετάρτη 24 Ιουνίου 2015, στις 8.00 μ.μ., στο Σπίτι της Κύπρου, Ξενοφώντος 2Α, Σύνταγμα,  o δρ Ιστορίας του Αριστοτελείου Πανεπιστημίου Θεσσαλονίκης, διδάσκων της Πατριαρχικής Ανώτατης Εκκλησιαστικής Ακαδημίας Κρήτης, κ. Εμμανουήλ Γ. Χαλκιαδάκης θα δώσει διάλεξη με θέμα «Με πλήρη πεποίθησιν εις την θείαν βοήθειαν ιδού αναδέχομαι τας ηνίας της Εθνικής Κυβερνήσεως...»: το θρησκευτικό αίσθημα του Ιωάννη Καποδίστρια και η σχέση του Κυβερνήτη με την Ορθόδοξη Εκκλησία, 1828-1831.
[bookmark: _GoBack]Η διάλεξη εντάσσεται στον νέο κύκλο διαλέξεων, που συνδιοργανώνουν το Σπίτι της Κύπρου και η Εταιρεία Μελέτης Έργου Ιωάννη Καποδίστρια, με τον γενικό τίτλο «Ο Ιωάννης Καποδίστριας συναντά την Ιστορία».  
Η Εταιρεία Μελέτης Έργου Ιωάννη Καποδίστρια (www.ioanniskapodistrias.com) είναι επιστημονική εταιρεία και ιδρύθηκε το 2010.Σκοπός της είναι η επιστημονική μελέτη θεμάτων διερεύνησης του πολιτικού-στρατιωτικού-διπλωματικού-κοινωνικού-εκπαιδευτικού-οικονομικού έργου του Ιωάννη Καποδίστρια στην Ελλάδα και διεθνώς. Η Εταιρεία συμμετέχει  σε επιστημονικά συνέδρια και ημερίδες στην Ελλάδα και το εξωτερικό (Κύπρος, Ελβετία, Αυστρία, Ρωσία κ.ο.κ.). Συνεργάζεται με ελληνικά και ξένα Πανεπιστήμια και άλλους επιστημονικούς φορείς. Στηρίζει μεταπτυχιακούς  φοιτητές και συμμετέχει σε προγράμματα δημοσίων σχολείων με τη μορφή  παρουσιάσεων-διαλέξεων. Τέλος, οργανώνει σημαντικές εκδηλώσεις με άξονες την Ιστορία και τη Μουσική.
Ο κ. Εμμανουήλ Γ. Χαλκιαδάκης διδάσκει Ιστορία στην Πατριαρχική Ανώτατη Εκκλησιαστική Ακαδημία Κρήτης. Είναι πτυχιούχος της Φιλοσοφικής Σχολής (Τμ. Ιστορίας - Αρχαιολογίας) του Πανεπιστημίου Κρήτης, διπλωματούχος Ελληνικής Παλαιογραφίας του Πανεπιστημίου της Οξφόρδης, κάτοχος μεταπτυχιακού διπλώματος (master) στην Ιστορία από το Πανεπιστήμιο Κρήτης, διδάκτωρ Ιστορίας του Α.Π.Θ., ερευνητικός συνεργάτης του Ινστιτούτου Ορθόδοξων Χριστιανικών Σπουδών του Κέιμπριτζ, ενώ υπήρξε μεταδιδακτορικός ερευνητής στα Πανεπιστήμια της Οξφόρδης και Θεσσαλονίκης. Διετέλεσε υπότροφος του Ι.Κ.Υ., του Ιδρύματος Ωνάση, του Ιδρύματος Λεντάκη, του Ιδρύματος Λάτση και του Πανεπιστημίου Κρήτης. Έχει διατελέσει ανώτ. συνεργάτης του Πανεπιστημίου της Οξφόρδης και διαλέκτης στο Κέντρο Ελληνικών Σπουδών του Χάρβαρντ (CHS GR), στην Οξφόρδη (SEESOX) και στο Κέιμπριτζ (IOCS). Έχει δημοσιεύσει πέντε βιβλία και δεκάδες άρθρα σε επιστημονικά περιοδικά, συλλογικούς τόμους και πρακτικά συνεδρίων σε Ελλάδα και Εξωτερικό.

